Caderno de campo

[miniatura|400x400px|Caderno de campo de 1909. Notas do paleontólogo Charles D. Walcott sobre os fósiles das [Xisto de Burgess|Lutitas de Burgess.]]

Un **caderno de campo** ou **diario de campo** é unha ferramenta usada por investigadores de varias áreas para faceren anotacións cando executan traballos de campo. É un exemplo clásico de fonte primaria.

## Usos 
Os cadernos de campo son normalmente blocks de notas no que os investigadores debuxan e anotan as súas observacións. Esta ferramenta de investigación é xeralmente usada por biólogos, xeólogos, ambientólogos, xeógrafos, paleontólogos, arqueólogos, antropólogos (etnógrafos), Traballadores Sociais e sociólogos.

## Exemplos 
Tras servir para a elaboración de investigacións, os cadernos de campo transfórmanse en documentos, xeralmente presentes nos arquivos persoais dos académicos e, dependendo do valor histórico das súas obras, poden pasar a integrar arquivos públicos. 

Ficheiro:Leonardo da Vinci - Studies of the foetus in the womb.jpg|alt=Debuxo dun embrión no útero|*Estudos de embrións* (1510–1513) nos que Leonardo da Vinci recolle as súas observacións
Ficheiro:Geological notebook.jpg|alt=Dúas páxina dun caderno con dous debuxos de terreo|Anotacións xeolóxicas nun caderno de campo.
Ficheiro:Field notebook (Page 205) BHL46748940.jpg|alt=Debuxo dos ósos dun rabo|Páxina do cadeno de campo de Robert Henry Gibbs
Ficheiro:Field notebook, Cape Breton, Nova Scotia, 1901 (Page 21) BHL46613017.jpg|alt=Dúas páxina dun caderno cun debuxo de terreo|Caderno do xeólogo Samuel Ward Loper, 1901
Ficheiro:Fieldnote.jpg|alt=Debuxos de paxaros|Folla de caderno feita a base de esbozos. Os pormenores anatómicos foron engadidos como etiquetas
Ficheiro:Darwin Tree 1837.png|alt=Debuxo dunha árbore evolutiva con notas por debaixo|Esbozo dunha árbore evolutiva na páxina 36 do "diario B" de Charles Darwin

## Autores relevantes 
Os cadernos tamén son usados para facer bosquexos de debuxo, xeralmente a man alzada. En ocasións a liña entre **caderno de campo**, **caderno de artista** e **caderno de laboratorio** e mesmo **caderno de bitácora** é difusa. Algúns exemplos de autores relvantes son:

* Os debuxos realizados polo sueco Sven Hedin nas súas viaxes por Asia.
* O alemán Wilhelm Filchner nas súas viaxes por Asia e Antártida.
* O español Julio Caro Baroja nas súas viaxes por España e norte de África. 
* Os cadernos de Charles Darwin nas súas viaxes polo mundo.
* A bitácora de viaje e de apuntamentos científicos de Rosamund Georgina Lloyd e o seu esposo químico e botánico Thomas Taylor.
* Os múltiples cadernos de Leonardo da Vinci, cinco deles conservados no Victoria and Albert Museum (V&A) en Londres.
* Os traballos de Alfonso Rodríguez Castelao sobre as cruces de pedra na Bretaña e na Galiza.
* O volume sobre cultura material de Xaquín Lorenzo na obra *Historia de Galiza* baixo a dirección de Ramón Otero Pedrayo.

## Véxase tamén 
### Bibliografía 
* Caro Baroja, Julio (1979). *Cuadernos de Campo*. Madrid.
* Filchner, Wilhem (1922). *Zum sechsten Erdteil*. Berlín.
* Hedin, Sven (1965). *Mein Leben als Zeichner*. Wiesbaden.
* Cadernos de Leonardo da Vinci, expostos no Victoria and Albert Museum (V&A) en Londres.
### Outros artigos 
* Investigación
* Traballo de campo
* As cruces de pedra na Bretaña

### Ligazóns externas 
*Base de datos on-line sobre cadernos de Charles Darwin
*Traballo de campo sobre a danza vasca